Al-Waqidi

Abu Abdullah Muhammad bin Umar bin Waqid al-Aslami (;;c. 130 – 207 H; c. 748 – 822 M), lebih dikenali sebagai al-Waqidi (Arab: الواقدي) ialah seorang sejarawan awal Islam. Nama keluarganya datang daripada nama datuknya, Waqid, dan dengan itu beliau menjadi masyhur sebagai "al-Imam al-Waqidi". Al-Waqidi seorang ahli sejarah Muslim awal dan seorang penulis sirah Nabi Muhammad SAW dengan pengkhususan terhadap kempen-kempen ketenteraan baginda. Al-Waqidi berkhidmat sebagai kadi (hakim) Khalifah-khalifah Harun al-Rasyid dan Al-Ma'mun. Buku-buku sejarahnya merupakan buku sejarah Islam yang terawal dan yang paling terperinci.

Buku-buku lain yang dikaryakan al-Waqidi termasuk:
 Al-Maghazi an-Nabawi (Kempen-kempen perang atau ghazwah Nabi)
 Fath Ifriqiyah (Pembukaan [Penaklukan] Afrika Utara)
 Fath al-Ajam (Pembukaan [Penaklukan] Iran)
 Fath Misr wal-Iskandriyah (Pembukaan [Penaklukan] Mesir dan Iskandariah)
 Akhbar Makkah (Penceritaan tentang Makkah)
 At-Tabaqat (Generasi)
 Futuh al-Iraq (Pembukaan [Penaklukan] Iraq)
 Sirah Abi Bakr wal-Wafat (Kehidupan dan kewafatan Abu Bakar)
 Kitan as-Sardah (Keputeraan Nabi)
 Tarikh al Faqaha (Sejarah Ahli Fikah)
 Kitab al-Jamal (Pertempuran Unta)
 Kitab as-Saffin (Pertempuran Siffin)
 Maqtal al-Husayn (Pembunuhan al-Husain)
 Tafsir Al-Quran

Buku-buku sejarah al-Waqidi disanjung tinggi. Beliau hidup pada zaman Imam Abu Hanifah, Imam Malik dan Imam Ja'far al-Sadiq di Madinah dan oleh itu beliau dapat bertemu anak-anak dan cucu-cucu para Sahabat.

Nota 

Kelahiran 740-an
Kematian 822
Orang Arab abad ke-8
Orang Abbasiyah abad ke-8
Orang Arab abad ke-9
Sejarawan abad ke-9
Penulis bahasa Arab abad ke-9
Orang Abbasiyah abad ke-9
Orang dari Madinah
Sarjana Khilafah Abbasiyah
Sejarawan Islam Muslim Arab
Orang Arab keturunan Iran